Diari Oficial de la Generalitat Valenciana


Sumari del DOGV 7450, del 26-01-2015 (2015/549)

ACORD de 23 de gener de 2015, del Consell, constituït en Junta General d'Accionistes de caràcter universal de la mercantil Radiotelevisió Valenciana, SAU, pel qual cessa i es nomena un membre de la comissió de liquidació.
-----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7450

Data del DOGV
:   26-01-2015

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2015/549


Data del document
:   23-01-2015

Organisme emissor
:   Radiotelevisió Valenciana (RTVV)

Tipus de document
:   Acord

Anàlisi jurídica

ACORD de 23 de gener de 2015, del Consell, constituït en Junta General d'Accionistes de caràcter universal de la mercantil Radiotelevisió Valenciana, SAU, pel qual cessa i es nomena un membre de la comissió de liquidació.  
 [2015/549]  
El Consell, en la reunió del dia 23 de gener de 2015, va adoptar l'acord següent:  
La Llei 4/2013, de 27 de novembre, de la Generalitat, de supressió de la prestació dels servicis de radiodifusió i televisió d'àmbit autonòmic, de titularitat de la Generalitat, així com de dissolució i liquidació de Radiotelevisió Valenciana, SAU, va suprimir, com el seu mateix nom indica, la prestació dels servicis de radiodifusió i televisió d'àmbit autonòmic de titularitat de la Generalitat, i va autoritzar el Consell per a la dissolució, liquidació i extinció de l'empresa pública Radiotelevisió Valenciana, SAU, que tenia encomanada la gestió dels mencionats servicis.  
En compliment i execució de l'esmentada norma legal, el Consell, reunit els dies 28 de novembre de 2013 i 5 de setembre de 2014, com a Junta General d'Accionistes, amb caràcter extraordinari i universal de la mercantil Radiotelevisió Valenciana, SAU, va acordar dissoldre, liquidar i extingir l'empresa Radiotelevisió Valenciana, SAU, i nomenar Carlos F. Cervantes Lozano i Carlos Pérez-Marsá Vallbona i José Vicente Hernández Pons, respectivament, com a membres de la comissió de liquidació.  
En data 20 de gener de 2015 han tingut entrada en la Conselleria de Presidència i Agricultura, Pesca, Alimentació i Aigua un escrit firmat per Carlos Pérez-Marsá Vallbona, presentant la seua dimissió com a membre de la comissió de liquidació de la mercantil Radiotelevisió Valenciana, SAU, amb efectes del mateix dia 20 de gener de 2015.  
Atés que, en data de hui, no s'ha produït encara la liquidació definitiva i extinció de la mercantil Radiotelevisió Valenciana, SAU, és procedent el nomenament d'altra persona com a membre de la comissió de liquidació de la mencionada mercantil, que succeïsca l'anterior en la comesa que tenia encomanada.  
Per això, el Consell, reunit a València el dia 23 de gener de 2015, com a Junta General d'Accionistes, amb caràcter extraordinari i universal, de la mercantil Radiotelevisió Valenciana, SAU, accepta els següents punts de l'orde del dia de la reunió:  
1. Dimissió del membre de la comissió de liquidació Carlos Pérez-Marsá Vallbona.  
2. Nomenament d'un nou membre de la comissió de liquidació.  
  
3. Autorització a qualsevol dels membres de la comissió de liquidació per a realitzar els actes necessaris per a l'execució dels punts de l'orde del dia anteriors, i atorgar, per a això, si és el cas, les escriptures públiques oportunes i instar la inscripció d'estes en el Registre Mercantil.  
Es troben presents tots els socis de la societat, ja que es tracta d'una empresa pública de la Generalitat en què esta és el seu soci únic.  
  
Després de les oportunes deliberacions, i no havent-hi intervencions la constància de les quals se sol·licite, el Consell, en la seua condició de Junta General Universal d'Accionistes de la mercantil Radiotelevisió Valenciana, SAU, per unanimitat,  
  
ACORDA  
  
Primer  
Acceptar la dimissió presentada per Carlos Pérez-Marsá Vallbona com a membre de la comissió de liquidació de la mercantil Radiotelevisió Valenciana, SAU, amb efectes del 20 de gener de 2015, aprovar la seua gestió, i agrair-li els servicis prestats.  
  
Segon  
Nomenar Enrique Blasco Alventosa com a membre de la comissió de liquidació de la mercantil Radiotelevisió Valenciana, SAU, amb el mateix règim de la persona a la qual se li ha acceptat la dimissió en l'apartat anterior.  
Tercer  
Facultar expressament els liquidadors nomenats perquè qualsevol d'ells, indistintament, puguen elevar a públic les decisions del soci únic, i facultar-los especialment en tot el que siga necessari i convenient per a la seua execució, desplegament i compliment; per a firmar tots els documents públics o privats que siguen necessaris o convenients; per a realitzar davant del notari que autoritze l'elevació a públic dels acords de dissolució i liquidació de la societat totes aquelles manifestacions que resulten preceptives o convenients en relació amb la dita dissolució i liquidació; i per a realitzar totes les actuacions que convinguen per a la seua millor execució, inclús les d'índole fiscal, fins a arribar a la seua inscripció en el Registre Mercantil, podent atorgar inclús escriptures de ratificació, esmena i/o aclariment a la vista dels suggeriments verbals i/o la qualificació escrita del registrador mercantil.  
  
València, 23 de gener de 2015  
  
El conseller secretari,  
JOSÉ CÍSCAR BOLUFER